AksaraLLM/aksara-bahasa-daerah-v1 huggingface dataset:
Basa Serawai ya iku basa sing dituturaké sewénéh wong ing Kabupatén Bengkulu Kidul, Provinsi Bengkulu. Basa iki minangka basa komunikasi wong Serawai. Kabupatén Bengkulu Kidul dumadi saka pitung daérah Kecamatan, nanging sing nganggo basa Serawai ana ing patang Kecamatan, ya iku (1) Kecamatan Seluma; (2) Kecamatan Talo; (3) Kecamatan Pino; dan (4) Kecamatan Manna. Papat wewengkon Kecamatan iku dumadi saka 16 marga atawa désa, ya iku (1) Marga Andelas; (2) Marga Air Periukan; (3) Marga Ngalam; (4) Marga Seluma; (5) Marga Ulu Talo; (6) Marga Ilir Talo; (7) Marga Semidang Alas; (8) Marga Ulu Manna Ulu; (9) Marga Ulu Manna Ilir; (10) Marga Tanjung Raya; (11) Marga Anak Gumay; (12) Marga Pasar Manna; (13) Marga VII Pucukan; (14) Marga Anak Lubuk Sirih; (15) Marga Anak Dusun Tinggi; lan (16) Marga Kedurang.

Marga (1) nganti (4) lumebu ing wewengkon Kecamatan Seluma, marga (5) nganti (7) lumebu ing wewengkon Kecamatan Talo, marga (8) nganti (11) lumebu ing wewengkon Kecamatan Pino, lan marga (12) nganti (16) lumebu ing wewengkong Kecamatan Manna. Saka 16 marga kuwi, ana siji marga sing ora nganggo basa Serawai, ya iku Marga Kedurang. Basa kang dienggo ing marga iku ya iku basa Pasemah.

Ing basa Serawai ana rong macem dhialék, ya iku dhialék o lan dialék au. Kang ditegesi dhialék o iku tembung-tembung kang lumrahé akhirané o, kayadéné ke mano ‘arep ning endi’, tuapo ‘apa’, lan sapo ‘sapo’. Dhialék o iki dienggo ing wewengkon Kecamatan Seluma lan Talo. Saterusé, dialék au iku tembung-tembung kang lumrahé akhiran au, kayadéné kemanau ‘arep ning endi’, tuapau ‘apa’, lan sapau ‘sapa’. Dialék au ini dienggo ing wewengkon Kecamatan Pino lan Manna.

Rujukan 

Basa Melayu
Basa ing Indonésia
Artikel Wiki Mrebawani II kalamangsa 2
Basa Semende ya iku basa sing dituturaké déning wong Kacamatan Semende. Basa iki lumebu kelompok basa Melayu Tengah kang sumebar ing Sumatra Kidul lan Bengkulu. Ibukuthané iku ing Pulau Panggung, 300 km saka Kutha Palémbang. Kacamatan Semende ana ing wewengkon Kabupatén Muara Énim, Sumatra Kidul. Tembung semende iki asalé saka tembung ‘semende’ kang tegesé kawin ing Basa Jawa. Tembung ‘semende’ dumadi saka se + ende kang enthuk sisipan –mo. Teges tembung se iku siji. Ende iku rong péhak lanang lumebu umah pihak wadhon lan manut siji adat kawin, ya iku pengantén lanang lumebu ing umah wadhoné lan ora didol, anadéné péhak wadhon ora tuku. Kulawarga péhak lanang lan wadhon duwé hak kang padha ing anak lan mantu.

Ing Sumatra Kidul, tembung semende ngerujuk ing adat istiadat kawing tunggu tubang. Tegesé tunggu tubang iku anak wadhon kang paling tuwa ing siji kulawarga minangka pangreksa omah kulawarga iku. Ing basa Semende ana variasi dhialéké ya iku dhialék Pulau Panggung lan dhialék Ulu Inim. Dhialék Pulau Panggung dumadi saka subdhialék Pulau Panggung, Tanjung Laut, Perapau. Dhialék Pulau Panggung duwé intonasi irama. Anadéné dhialék Ulu Inim intonasiné rada seru atawa banter, mirib dhialèk basa Besemah. Misalé tembung antén, ing dialék Pulau Panggung karan ‘tunggu/tanti’, dialék Ulu Inim karan cecuati.

Basa Semende duwé kadudukan kang dhuwung ing golongan wong Semende. Nalika ana wong kono ora nganggo basa Semende ing kulawarga lan masarakat iku dianggep duméh.

Conto basa 
Ame ade rembie pait  'Yén ana pari welut kang pait’

Mantap gendule kutugalkah  ' Mesthi timput takbuwang'

Arne ade tangge ke langit  'Yén ana anda marang tawang'

Mantap dunie kutinggalkah  'Mesthi donya taktinggal'

Rujukan 

Artikel Wiki Mrebawani II kalamangsa 2
Basa Sindang atawa uga lewih kawentar jejuluk basa Col iki basa kang dienggo déning wong ing marga atawa désa Sindang. Marga atawa désa iku ana ing daérah Kali Kelingi lan Kali Beliti, Kabupatén Musi Rawas lan sekubengané. Ana uga ning daérah Kali Saling ing Kacamatan Tebing Tinggi, Kabupatèn Lahat, Sumatra Kidul. Dadi daérah sing dadi papan penutur basa Sindang iki ana ing Kabupatén Musi Rawas, Lahat, lan Rejang Lebong, Bengkulu. Basa Col iki lumebu ing kulawarga basa Melayu Tengah. Ana gagasan asal-usulé teges lan makna tembung Sindang iku tegesé ili kalén. Mergané basa iki dienggo déning wong kang manggon ing ili kalén ing wewengkon Musi Rawas. Uga tembung Col iku tegesé “ora”. Ing guneman wong Sindang tembung “col” iki sok metu. Uga mergané basa iki karan basa Col.

Miturut panalitèn saka Pusat Bahasa Depdikbud taun 1996, basa Sindang iki duwé kebasaan kang mirunggan. Basa Sindang lumrahé ora ana dhialék lokal, ning ana bédané amarga béda cara ngecapaké tembung atawa kalimat. Conto ukara basa Sindang iki ya iku:

'Ku naq kan''' tegesé ‘Aku arep mangan’.'Maq baliq dulu''' tegesé ‘Ibu bali sikik’

Rujukan 

Artikel Wiki Mrebawani II kalamangsa 2
Basa Muko-Muko ya iku basa sing dienggo déning wong Muko-Muko kang manggon ing wewengkon Kacamatan Muko-Muko Lor lan sapérangan Kacamatan Muko-Muko Kidul. Rong kacamatan iku lumebu ing Kabupatén Bengkulu Lor. Dumasar Ethnologue, basa Muko-Muko lumebu kulawarga basa Malayik lan dadi dhialék Basa Minangkabo. Cacahé panyatur asli basa iki cacahé 25.000 ing taun 1986. Pagawéan duman gedé wong Muko-Muko nalika iku minangka warigaluh lan wong tani. Liyané ana sing dadi pedagang. 

Wewengkon Muko-Muko iku ana ing watesé Provinsi Bengkulu pérangan lor kanthi Provinsi Sumatra Kulon. Amarga iku ing wewengkon iki akèh wong neneka saka Sumatra Kulon. Akéh wong Muko-Muko bisa nganggo rong basa (bilingual) atawa lewih (multilingual) kayadéné bisa nganggo basa Muko-Muko, basa Minangkabo, basa Pekal, lan basa Indonésia. Basa Muko-Muko isih ana fungsi lan kadudukané minangka basa ing kulawarga lan masarakat, ing sekolah dhasar, lan lambang budaya wong Muko-Muko.

Conto ukara basa 
Bak nulih surék “Bapa nulis layang”

Adik ngambik saka unggéh “Adhi njukut sangkar manuk”

Ayam betino tung lopek paga “Ayam wadhon kuwi lumpat rajek”

Rujukan 

Basa Minangkabo
Basa ing Indonésia
Basa Melayu
Artikel Wiki Mrebawani II kalamangsa 2
Basa Malayu Langkat ya iku salah siji dhialék basa Malayu sing dituturaké déning wong Malayu ing Kabupatén Langkat lan Kutta Binjai ing Sumatra Lor, Indonésia. Basa iki masih dienggo minangka basa komunikasi padinan ing wong Langkat. Cacah panyatur basa Malayu Langkat kurang lewih 700.000 wong. Ing cacah iku ora kabéh nyaturaké basa iki, merga ana wong sing turunan Cina lan liyané kang ora nganggo basa Malayu Langkat. Basa iki ana subdhialék lokal kayadéné dhialék Bahorok, dhialék Stabat, dhialék Tanjungpura, lan dhialék Pangkalan Susu. Ing Kecamatan Hinai lan Tanjungpura dianggep wewengkon basa Malayu kang taksih asli merga sithik kena pengaruh basa wong neneka. Wewengkon Tanjungpura uga pernah dadi pusat Kesultanan Langkat.

Conto ukara 
Kalau engko henda’ ke ladang, “Yén kowé arep lunga ning bulak”

Sudah adi'nya tidur ia pe datang ngulang tang si balam , “Wis adhiné turu, dhèwéké teka manéh marang Balam”.

Tengah tekantuk-kantuk aku, “Nalika aku ngantuk”.

Rujukan 

Basa Melayu
Basa ing Indonésia
Artikel Wiki Mrebawani II kalamangsa 2
Rukem (Flacourtia rukam) ya iku tuwuhan kang karan asli saka Indonésia. Tuwuhan iki uga diarani ganda rukem utawa gerendhang. Ing basa manca diarani Rukam (Pilipina), Ta Khop Thai (Thailand), Rukam Manis, Rukam Gajah, Rukem (Malaysia), Jawa Rukamu (Jepang). Ing Basa Inggris diarani Governor's plum, Indian plum, lan Indian prune. Déné jeneng ngèlmiahé Flacourtia rukam sinonim Flacourtia euphlebia.
Rukem bisa ditemokaké ing Asia Kidul-Wétan, Cina lan Indhi. Urip ing laladan tropika kang teles, nganti ing papan kang dhuwuré 1.500 m saka sagara. Habitaté ing alas primèr lan alas sekundhèr.

Wedharan 
Wit rukem dhuwuré bisa nganti 20 m, kanthi wit lan cecawangan kang béngkong-béngkong ora lempeng. Ing pang lan rèncèk ana eriné. Déné godhongé lonjong, dawané watara 10–18 cm, ambané 4–9 cm, pinggiré ora rata. Rai sisih nduwur warna ijo tuwa lan gilap. Nalika pupus, godhongé warna abang semu soklat.

Wohé bunder utawa rada gèpèng watara 2-2,5 cm, warna ijo nganti jambon, utawa abang tuwa. Dagingé semu utih, kanthi isi cacah 4-7 iji. Woh iku mbanyu lan rasané semu kecut. Bisa langsung dipangan, nanging kanggo nyuda kecuté, woh iku mau kudu dipijeti dhisik nganti empuk.

Rujukan
Basa Malayu Jambi yaiku salah siji dhialék basa Malayu kang dituturaké ing wewengkon Provinsi Jambi. Mliginé basa iki dituturaké déning wong Malayu ingKutha Jambi, Kabupatén Batanghari, Kabupatén Tanjung Jabung Kulon, Tanjung Jabung Wétan, lan sapérangan wong ing Kabupatén Bungo Tebo. Miturut De Graaf (1949) basa iki nyekel peran kang wigati ing sujarah Sumatra. Taun 644 Maséhi, jeneng Malayu iku muncul kang kepisan banget lan ditafsirké wong Malayu yaiku Jambi. Krom (1954) uga ngandhaké Kutha krajan Karajan Malayu Kuno iku cedhak muara Kali Batanghari ing Jambi. Ing Jambi, pinggiré Kali Merangin ditemoké prasasti yaiku Karang Berahi kang isiné nganggo basa Malayu Kuno. 

Ing Jambi, Basa Malayu Jambi ora dadi basa siji-sijiné kang ana ing Provinsi Jambi. Ana uga basa Batin, Penghulu, Kubu (Anak Dalam), Kerinci, lan Bajau.

Conto basa 
Baju mak lebih baru daripado baju bapa. “Klambi ibu lewih anyar tinimbang klambi bapa”.

Rumanyo jauh nian, “Omahé adhoh banget”.

Dio lebih beruntung daripado aku. “Dhéwéké lewih untung tinimbang aku”.

Murid nan lihay tu maco, “Siswa kang pinter iku maca”.

Rujukan 

Basa ing Indonésia
Basa Melayu
Artikel Wiki Mrebawani II kalamangsa 2
Basa Malayu Ambon atawa kang sok disebuté basa Ambon ya iku jinis dhialék basa Malayu kréol atawa Malayu Pasar kang dituturaké ing wewengkon Ambon Provinsi Maluku. Basa iki kanggo basa komunikasi padinan ing kutha-kutha lan désa-désa ing Maluku, kalebu ing Pulo Séram, Lease, Buru, Kepuloan Kei, Tanimbar, lan pulo-pulo cilik liyané.

Basa Ambon iki sujarahé muncul sebab mbiyéné ing abad kaping 16, akèh bangsa-bangsa Éropa dagang ing sekubengané Ambon. Ana uga bangsa liyané kayadéné Malayu, Jawa, Bugis, lan Makasar kang teka kanggo ngedagang ing Ambon. Khusus basa antara nalika jaman iku dienggo rupa basa Malayu kang ndhuwéni ciri lan pola dhéwék cécék karo wong ing kana. Basa Malayu sumebar banget ing Ambon nalika ana misionaris Éropah kanggo nerjemah kitab Injil lan basa antara nyebaraké agama Kristen.

Conto tembung 
Bakalai “Gelut”.

Balayar “Ngelayar”.

Taangka “Keangkat”.

Bamaki “Misuh”.

Barnang tu bai "Nglangi iku becik".

Rujukan 

Artikel Wiki Mrebawani II kalamangsa 2
Basa Malayu Manado atawa kang sok karan basa Menado waé ya iku basa kang dituturaké ing Kutha Manado, Bitung, Tomohon, Kabupatén Minahasa, Minahasa Kidul, Minahasa Lor, Minahasa Kidul-Wétan, Bolaang Mongondow lan Provinsi Gorontalo. Rupa dhialèk basa Malayu iki uga ana padha-padhané kayadéné ing Sulawesi Tengah lan Maluku. Sakèhé tembung-tembung ing basa Manado iki padha karo tembung-tembung ing basa Indonésia. Amarga basa iki mung dienggo kanggo basa lésan, dadi durung ana standar ortografi atawa éjaan kang sah.

Basa Malayu iki lair sing lingkungan masarakat Manado kang multiètnik lan multikultur minangka basa ibu ing kutha Manado. Kayadéné wong Minahasa, Sangihé, Talaud, Gorontalo, Jawa, lan Ambon. Amarga iku basa Manado iki akèh dhialèké, salah sijiné dhialèk Borgo kang dituturaké wong Borgo ning kutha Manado.

Conto tembung basa

Rujukan 

Artikel Wiki Mrebawani II kalamangsa 2
Basa Kerinci (; Jawi: بهاس كرينچي) ya iku basa sing kalebu kulawarga basa Melayik lan dituturaké ing wewengkon Kabupatén Kerinci lan Kutha Sungai Penuh, Provinsi Jambi déning wong suku Kerinci. Nalika taun 1984 lan 2000, cacah panyatur basa iki ana 220.000 antara 260.000 wong lan manggon ana ing wewengkon sing ambané 1500 kilométér persegi.

Minangka basa komunikasi padinan, basa Kerinci uga duwé fungsi dadi média sastra kayadéné pantun, tembang, lan paribasan. Ing wewengkon basa Kerinci ana basa tulis ing naskah-naskah kuna nganggo aksara kang karan aksara Incung. Aksara iki rada béda kanthi aksara-aksara Kaganga kanggo nulis basa Melayu lan Lampung ing sekitaré. Nanging yèn dideleng saka dhapuré isih ana padané. Basa Kerinci duwé manéka warna dhialèk lokal, ning wates-wates dialék basa Kerinci durung ana panelitèné saéngga isih durung cetha. Ning yèn dimatké manéka warna dhialèk Kerinci iki bisa digolongaké dadi tigang golongan, ya iku 1) dhialék Kerinci Hulu ing Kacamatan Gunung Kerinci lan Air Hangat; 2) dhialèk Kerinci Tengah ing Sungai Penuh lan Sitinjau Laut, lan 3) dhialèk Kerinci Hilir ing Kacamatan Danau Kerinci lan Gunung Raya.

Conto ukara 
Apèa gow baju toh? “Pira rega klambi iku?”

Nyo uhang tani. “Dhéwéké wong tani”

Ana’ ana’toh siney. “Bocah-bocah iku ing kèné”.

Rujukan 

Artikel Wiki Mrebawani II kalamangsa 2
Tawon kayu, Xylocopa latipes, iku spésies saka tawon kayu kang sumebar ing Asia Kidul-wétan. Asring diarani minangka kumbang, nanging kéwan ini luwih trep kalebu jinis tawon. Tawon iki mapan ing alas tropis  lan gawé susuh kanthi mbolongi kayu. tawon iki gawé bolongan jero in kayu balungan omah, kayu mati lan ora tinemu gawé bolongan ing wit-witan kang isih urip

Tawon iki sepisanan diterangaké déning ahli éntomologi, Dru Drury ing 1773, lan kalebu tawon kang urip dhèwèkan tanpa koloni (Kulawarga Apidae).

Tawon kayu iki kalebu gedhé banget, giras, lan urip dhéwékan. Awaké ireng gilap, kanthi suwiwi bening semu metalik biru-ijo nalika kesorot srengéngé. Tawon iki  bokmanawa anggota  Xylocopa paling gedhé kang wus ditemoni, sanajan isih ana tawon kang luwih gedhé, aran  Megachile pluto kang uga saka Indonésia.

Susuh 
Ing Malaysia, tawon asring milih gawé susuh ing kayu ragangan wewangunan. Tawon iki bisa mbolong kayu kang atos, gawé lèng ing kayu cacah 3-5, kang jeroné udakara 11 cm lan gedhéné 2,1-2,3 cm.

Tawon kayu iki milih gawé susuh ana ing kayu mati lan pring. Kayu kang disenengi kaya ta Syzygium cumini, Cassia siamea, Dyera costulata (jelutong), Agathis alba , Alstonia spp. (pulé), lan Shorea spp. (meranti).

Penyerbuk ing kembang 
Tawon kayu digunakaké ing Pilipina kanggo ngawinaké kembang markisa. Uga ing Indonésia lan Malaysia lan nagara Asia Kidul-wétan liyané. Megaré kembang markisa salaras karo uripé tawon kayu, nuduhaké raketé sesambungan antarané loro spésiès iku.

Rujukan
Teresa Teng (pinyin: 鄧麗君, Teng Li-Chun/Deng Lijun, 29 Januari 1953 – 8 Mai 1995) ya iku penyanyi pop saka Taiwan. Dhèwèké kondhang amarga nyanyèkaké tembang-tembang rakyat lan balada romantik, kang banjur dadi tembang pop standar Mandarin nalika dhèwèké isih urip, antarané "Kapankah Sliramu Bakal Bali? (Hé Rì Jūn Zài Lái)" lan "Wulan Makilaké Atiku (Yuèliang Dàibiǎo Wǒ de Xīn)". Teresa ngrekam tembang-tembang mau ora mung ing basa Mandarin waé (basa ibuné), nanging uga ing basa Hokkien Taiwan, Kanton, Jepang, Indonesia, lan Inggris.

Teresa sing wis suwé anggoné nandhang lara panandhang asma, tilar donya ing taun 1995 nalika umur 42 taun, amarga serangan asma parah nalika dhèwèké lagi lumaku-lumaku ing Thailand.

Réferènsi

Pranala njaba 
 Teresa Teng Foundation 鄧麗君文教基金會
 鄧麗君 Teresa Teng テレサ・テン – One And Only 
 Teresa Teng sings The Moon Represents My Heart on YouTube
 Teresa Teng at AllMusic
 Teresa Teng
  discography at MusicBrainz
 . Internet Movie Database

Penyanyi Taiwan
Basa Lintang ya iku dhialék basa Melayu Tengah sing dituturaké déning wong Lintang ing wewengkon Kabupatén Empat Lawang, Provinsi Sumatra Kidul. Déning panyaturé basa iki karan Baso Lintang lan nyebut awak dhéwéné iku Jemo Lintang. Jeneng Lintang iki dikaitké karo jeneng kalén ing kana, ya iku Kali Lintang, dumadi sing Kali Lintang Kanan lan Lintang Kiri. Ing Kabupatén Empat Lawang, basa iki dituturaké ing Kacamatan Ulu Musi, ibu kuthané ing Padang Tepong, Kacamatan Pendopo ibu kuthané ing Pendopo, Kacamatan Muara Pinang ibu kuthané ing Muara Pinang lan Kacamatan Tebing Tinggi ibu kuthané ing Tebing Tinggi. Saiki wewengkon Tebing Tinggi wis dadi kutha administrasi dhéwé.

Basa Lintang duwé rong dhialék, ya iku dhialék /o/ lan dhialék /e/pepet. Dhialék /o/ ana ing Kacamatan Ulu Musi, Kacamatan Pendopo lan Kacamatan Muara Pinang. Anadéné dhialék /e/ ana ing Kacamatan Tebing Tinggi lan telung dhusun ana ing wewengkon Kacamatan Ulu Musi, ya iku dhusun Karang Dapo Lamo, dhusun Karang Dapo Baru lan dhusun Karang Gede. Cacah panyatur basa Lintang ning patang kacamatan iku akéhé 181.206 wong ing taun 1989.

Rujukan 

Artikel Wiki Mrebawani II kalamangsa 2
Basa Malayu Belitung ya iku dhialék basa Malayu kang dituturaké ing Pulo Belitung. Pulo iki dumadi saka rong kabupatén ya iku Belitung lan Belitung Wétan. Cacah panyatur basa iki ana 171.553 wong ing taun 1983. Basa iki duwé rupa sastra lésan kayadéné betiong, begubang, campak, pantung, syair, mantra, lan paribasan. Ing pulo iku akèh timah, mula akèh wong Belitung nyambut gawé minangka panambang timah. Uga ana sing dadi wong tani, warigaluh, pedagang, lan pegawé nagari. Basa Malayu Belitung iki duwé ciri khas dhéwé ya iku nganggo vokal pungkasané /e/ pepet, kayadéné basa Malayu Riau.

Conto basa 
Aya agig muateg langit-langit ruma kameg, “Bapak lagi mbenakaké plangitan omah awaké dhéwé kabèh”.

Die ndak bejalan atau tiduq de hotel ari ini, “Dhéwéké arep lumaku lan turu ing hotél dina iki”. 

Bapaq ndaq de ruma nanging de kebun, “Bapa ora ing omah ning ana ing kebon”.

Rujukan 

Basa ing Indonésia
Artikel Wiki Mrebawani II kalamangsa 2
Basa Malayu Ketapang atawa sing kulinané dijuluki basa Malayu Kayong/Kayung ya iku dhialék basa Malayu sing dituturaké déning wong Malayu ing Kabupatén Ketapang, Provinsi Kalimantan Kulon. Ing Kabupatén Ketapang basa iki ana ing wewengkon Kacamatan Matan Hilir Lor lan Matan Hilir Kidul. Ing Ketapang, liyané Malayu Ketapang uga ana basa Dayak, Madura, Jawa, lan basa Malayu liyané, kayadéné basa Malayu Pontianak lan Sambas. Miturut informan, ing taun 1998 panyatur asli basa Malayu Ketapang diangkah ana 50.000 wong. Basa iki lumrahé duwé fungsi minangka basa pasrawungan waé lan ing kulawarga lan masarakat Ing sekolah-sekolah, basa Malayu Ketapang dienggo ing situasi ora resmi. Wong Malayu Ketapang ndadèkaké basa iki minangka lambang idhèntitas daèrah Ketapang lan isih duwé pusisi sing dhuwur minangka basa daérah. Basa iki titikané ing akhiran tembung vokal /a/ dadi /e/ pepet.

Conto basa 
Kakak mbeli baju di pasar, “Kangmas tuku klambi ing pasar”.

Kətikə' sayə minom. Umak taɳah masak,”Nalika aku ngombé. Mbok lagi masak”.

Rujukan 

Artikel Wiki Mrebawani II kalamangsa 2
Basa Malayu Pontianak ya iku dhialék basa Malayu sing dicaturaké ing Kutha lan Kabupatén Pontianak, Mempawah, Kubu Raya lan sekitaré ing Provinsi Kalimantan Kulon. Basa Malayu ing Kalimantan Kulon iku basa kang paling gedé lan akèh panyaturé. Ing kutha Pontianak basa iki dituturké ing Kacamatan Pontianak Kulon, Pontianak Wétan, Pontianak Lor lan Pontianak Kidul. Basa Malayu Pontianak (BMP) iki mirib karo basa Malayu ing laladan Johor-Riau. BMP uga kadayan karo basa Dayak saka rumpun Klemantan lan tetembungé arep padha dèné basa Malayu ing Ketapang. Dhialék basa iki duwé ciri khas ya iku cara ngecapkaé huruf /r/ iku anuswara. Uga ana tambahan partikel “bah” minangka partikel tegas. Ing BMP ora ana basa unggah-ungguh sanadyan ing wewengkon iki pernah ana sistem Kasultanan Pontianak.

Conto tembung 
Ing sistem sesebutan kulawarga ana istilah 'membase' nalika ngudang wong cocok kaliyan tata urutan ing kulawarga atawa tandha mirunggan ing wong iku:
 Sulung = Along ; Long ,
 Tengah = Angah ; Ngah ,
 Bungsu = Usu ; Su ,
 Ireng = Itam ; Tam ,
 Putih = Utéh ; Téh ,
 Dhuwur = Anjjang ; Njang ,
 Enom = Ude ; Nde ,
 Cilik = Acik ; Cik

Rujukan 

Basa ing Indonésia
Artikel Wiki Mrebawani II kalamangsa 2
"Daylight" ya iku lagu kang ditindakaké déning grup band asal Amérika jenengé Maroon 5. Lagu iki dirilis minangka lagu ketelu saka album studio kepapat, Overexposed (2012). Penyanyi mligi ya iku Adam Levine nyipta lan gawé prodhuksi karo Max Martin lan Mason "MdL" Levy, karo tambahan nulis saka Sam Martin. Lagu iki duwé aliran rock alus kang nyeritakaké bab kasadharan yèn uwong kudu lunga saka ubungan lawas, nanging ora saktenané kepéngin ninggal.

Latar wuri lan tulisan 
"Daylight" iki diumumaké minangka lagu ketelu saka album studio kang kepapat, Overexposed (2012) ing sepisanan kala 8 Novèmber 2012 ing The Voice. "Daylight" iki ditulis déning Adam Levine, Max Martin, Sam Martin lan Mason "MdL" Levy, nalika prodhuksi iki ditangani déning Levine, Martin lan MdL. Levine wis nyatakaké kaping akèh yèn lagu iki dadi lagu favorit dhèwèké ing album kang padha. Lagu iki alirané rock alus.

Levine nyanyi "In the daylight/ We'll be on our own/ But tonight I need to hold you so close," Helen Nowotnik saka The Triangle nganalisis yèn upamané lagu "If 'Never Gonna Leave This Bed' lan 'Must Get Out' digabung dadi siji bakal dadi lagu 'Daylight'." Pérangan intro lagu iki padha karo lagu Backstreet Boys 2005 kang judhulé "Just Want You to Know", kacathet déning Cameron Adams saka The Herald Sun.

Rujukan 

Artikel Wiki Mrebawani II kalamangsa 2
Basa Sekak ya iku salah siji basa daérah sing dianggo déning wong suku Sekak ing Pulo Bangka, Provinsi Kapuloan Bangka-Belitung. Basa Sekak kagolong ing golongan kulawarga basa Malayik. Wong Sekak uripé akèh ing sagara. Dhéwéé nganggo prahu layar cilik minangka omahé lan bisa pindhah-pindhah. Dadi wong-wong iki uripé nomaden. Wong Sekak pegawéané dadi warigaluh. Amarga uripé akèh ing sagara dadiné wong-wong iki karan Orang Laut (Jawa: wong sagara). Tembung Sekak iki ndhuwéni teges kang nègatif. Miturut penjelasané wong Bangka, Sekak iku tegesé bandhel. Amarga iku separoh wong-wong iku rumangsa kecenthok.

Saiki wong Sekak wis ora pati nutup atawa keisolir temen, akèh wong Sekak sesrawungan karo wong Malayu Bangka lan Cina Bangka. Amarga saka pasrawungan iku ana pangribawa-pangribawa basa Bangka ing basa Sekak. Cacah panyatur basa iki nambah kurang.

Conto basa 
Urang nyeng detang tadiq agiq makan, “Wong kang teka mau lagi mangan”.

Ikoq arus pegiq, “Kowé kudu lunga”.

Ruma nyeng dibengun taun la laluq rusak, “Omah kang dibangun taun wingi bubrah”.

Bile iko neq ciyun, “Kapan kowé arep mrana”.

Rujukan 

Basa ing Indonésia
Artikel Wiki Mrebawani II kalamangsa 2
Basa Orang Laut ya iku dhialék basa Malayik kang dituturaké déning wong Orang Laut ing laladan Kapuloan Riau lan Sumatra Lor, Indonésia. Basa Orang Laut (BOR) kanggo basa padinan sesrawungan suku Orang Laut. Dhéwé`é manggon ing Pulo Jaring Halus ing Kacamatan Secanggang lan Pulo Tapak Kuda ing Kecamatan Tanjung Pura. Daérah sing dienggoni wong Orang Laut iku mencil lan sok ing sagara. Rong kecamatan iku ana ing Kabupatén Langkat, Sumatra Lor. Urip wong Orang Laut masih tradhisional temen. Laladan BOR iki sesandhingan karo laladan basa Malayu. Bisa didhudhut yèn antara BOR lan basa Malayu ora ana wates sing cetha. Ing soal kesukuan iku rada angél dibedaké antara wong Melayu lan Orang Laut, nanging lumrahé Orang Laut agamané masih tradhisional.

Dhialék BOR iki ana loro ya iku dhialék Tapak Kuda lan Jaring Halus. BOR masih dienggo ing padinan (sesrawungan), upacara adat, lan upacara agama.

Conto basa 
Seluak budak ni kotok sangat. “Clana bocah iki reged temen”.

Ayam dia sembilan ékok, “Ayamé dhéwé’é sangang biji”.

Pak tukak duit di kedai, “Bapak nuker duit ing warung”.

Rujukan 

Basa ing Indonésia
Artikel Wiki Mrebawani II kalamangsa 2
Basa Bonai ya iku basa kang dituturaké déning wong Bonai ing wewengkon Rokan, Provinsi Riau. Basa iki kegolong ing kulawarga basa Melayik. Wong Bonai iku asalé sing daérah Kali Rokan, nanging ana carita asal-usul yèn wong Bonai iku saka Pagarruyung, Sumatra Kulon lan pindhah marang Rokan Kanan lan Rokan Kiri. Ing Rokan Kanan dhèwèké ana ing Kecamatan Kunto Darussalam, Kampar lan ing Rokan Kiri ana ing Kacamatan Tanah Putih, Bengkalis. Intiné wong Bonai manggon ing laladan hulu kali Rokan.

Wong Boani saiki lumrahé agamané Islam, nanging isih ngayahi upacara-upacara tradhisional. Kapercayan ing roh-roh leluhur isih ana lan pamenging-pamenging ing siklus urip manungsa kayadéné kawinan, meteng, tani lan liyané. Urip wong Bonai masik kelompok-kelompok lan struktur adat isih dicekel déning Datuk Bendaro kang mimpin katua-katua suku. Wong Bonai isih nganggo basa Bonai kanggo basa pasrawungan ing padinané. Dhéwéké nganggo basa Malayu Rokan kang sesrawungan marang suku liyané.

Conto basa 
lo bodayung sambil monyanyi, “Dhéwéké ngayuh karo nembang”.

Umah buuk itu yang paling lama di kampung iko, “Omah élék kuwi sing paling suwé ing kampung kono”.

Kok datang dio nanti boi tau aku, “Yén teka dhèwèké mengko ngandhani aku”.

Tanaman iko kuang élok, “Tuwuhan iki kurang bagus”.

Rujukan 

Basa ing Indonésia
Artikel Wiki Mrebawani II kalamangsa 2
Basa Sakai ya iku basa kang dienggo déning wong Sakai ing Kacamatan Mandau, Kabupatén Bengkalis. Wong Sakai iki kagolong golongan suku kang rasa adhoh karo masarakat liyané ing laladan kono. Basa Sakai ana gayutané karo basa Malayu lan Minangkabo lan kagolong ing golongan basa Malayik. Miturut sesepuh Sakai, dhèwèké saka Pagarruyung, Minangkabo amarga ngadhohi sistem pajek awit jaman Welanda. Wewengkon wong Sakai diarani Kepenghuluan kang dibawahi katua désa lan diarani Batin. Ana kurang lewih rolas kepenghuluan ing daérah Sakai.

Basa Sakai isih ndhuwéni fungsi minangka basa pasrawungan ing kulawarga, masarakat, lan basantara karo masarakat liyané kang dudu Sakai. Struktur lan tata ukara mirip karo basa Minangkabo kang akèh dienggo ing Mandau. Wong Sakai dhuwé tradisi sastra lésan nanging durung didhokumentasi kanggo sastra tulis. Sastra lésan iku ana gancaran lan gurit. Prosa ana mangrupa carita rakyat kayadéné legènda, fabel. Lan gurit mangrupa pantun, mantera, bidal.

Conto basa 
Ikan nan bosa,  “Iwak kang gedhé”.

Apo nan ompon baah?, “Apa kang kowé nggawa?”

Budak-budak mamungkan ula dengan batu, “Bocah-bocah mbandheni ula nganggo watu”.

Rujukan 

Basa ing Indonésia
Artikel Wiki Mrebawani II kalamangsa 2
Taun wastu ya iku ateges taun lumrah, ing pétungan pananggalan Jawa (candrasengkala), kang uga tinemu ing pananggalan Walanda (suryasengkala). Ing pananggalan Jawa taun Alip,Jimawal, Dal, Bé lan Wawu kalebu taun wastu, kanthi umur taun iku ana 354 dina. Lan uga ketambahan taun Jimakir manawa pinuju salin kurup (120 taun) uga dadi taun wastu, kaya ta ing taun 1626, 1746, lan 1866.

Petungan Wektu
Penanggalan
Musuk iku désa ing Kacamatan Musuk, Kabupatèn Boyalali, Jawa Tengah.

Réferènsi 

Désa ing Kabupatèn Boyalali
Désa ing Jawa Tengah
Musuk, Boyalali
Basa Akit ya iku basa kang dituturaké déning wong Akit ing Pulo Rupat, provinsi Riau. Basa iki kelebu ing kulawarga basa Malayik lan dadi dhialék basa Malayu. Wong Akit iku wong sing manggon ing sekitaré kali Gasib lan Kali Siak nalika jaman semana dijumenengi déning Sultan Siak. Dhéwéké nyambut gawé minangka tani, mbeburu, nyandhak iwak, lan liyané. Basa Akit isih kanggo basa padinan ing kabéh Pulo Rupat lan pulo-pulo cilik liyané sakiwa-tengené Rupat. Cacah panyatur basa iki ana 3.436 wong ing taun 1976. Désa-désa ing Pulo Rupat dipandhégani déning Penghulu lan dirèwangi perangkat désa.

Ing basa Akit iku ana rong jinis dhialék ya iku dhialék Géografis lan dhialék Sosial. Dhialék Géografis iku anadéné ya iku dhialék Désa Batu Panjang, Désa Teluk Lecah, Sei Cirgam, Pukul Nyirih, Hutan panjang, Titi Akar, Tanjung Medang, Ru, Tanjung Punak, Makeruh, Tanjung Kapal, Muda Terkul, Muda Pirgam, lan Désa Muda Kador. Dhialék Sosial ya iku dhialék pare dukun kang kulina dienggo kanggo nambani wong lara nalika upacara adat, dhialek Batin kang kulina dienggo para batin penghulu ing musawarah adat, lan dhialék Tokoh Masarakat.

Conto basa 
Okhang tu gukhu, “Wong iku guru”.

Betinah tu bomo, “Wadhon iku dhukun”.

Anak ikak kacak, “Bocah iki ayu”.

Rujukan 

Basa ing Indonésia
Basa Melayu
Artikel Wiki Mrebawani II kalamangsa 2
Basa Musi atawa basa Sekayu dituturaké déning wong kang manggon ing laladan Musi Banyuasin, Sumatra Kidul. Basa iki kalebu kulawarga basa Malayik. Miturut narasumber, aran liyan basa iki ya iku basa Sekayu, sing ngemu teges ya iku Sri Ayu, dhèwèké raja ing laladan Musi Banyuasin ing jaman mbiyén. Lan aran Musi iki dijupuk saka kali kang mili ing Musi Banyuasin. Miturut cacahé naraguna, istilah Sekayu luwih sethithik tinimbang Musi, uga Musi lewih jembar daérahé, amarga iku luwih becik nganggo aran Musi baé. Wewengkon naraguna basa Musi amba temen ya iku ing Kabupatén Musi Banyuasin lan Musi Rawas. Induk basa Musi ana ing Musi Banyuasin kang Kutha krajanné ing Sekayu. Cacah panyatur basa Musi akéhé 361.798 wong.

Conto basa 
Koyongnyé la pegi ka Palémbang, “Kakangé wis lunga ing Palémbang”.

Dié ngabarke base daq saket, “Dhéwéké ngandhani dhèwèké lagi lara”.

Ughang nyang dem datang itu mamaqku, “Wong kang teka iku pak likku”.

Ali bajalan gancang, “Ali lumaku banter”.

Rujukan 

Basa ing Indonésia
Artikel Wiki Mrebawani II kalamangsa 2
Basa Iban yaiku basa kang dituturaké déning wong Iban ing laladan Kalimantan Kulon, Indonésia lan Sarawak, Malaysia. Basa kang ana ing rong negara iki kalebu ing keluwarga basa Malayik. Wong Iban ing Indonésia dumunung ing Kabupatén Kapuas Hulu, Sanggau, lan Sintang (Kecamatan Sekayam). Teges tembung Iban iki miturut Tjilik Riwut yaiku “wong”. Basa Iban dipandum ing dhialék-dhialék. Miturut Tjilik Riwut ana dhialék Balau, Shang, Saribas, Undup, Kumpang, Sebujau, Seru, Kanowit, Empran, lan Gaat.

Basa Iban isih dienggo ing pasrawungan masarakat ing wates Sarawak lan Kalimantan Kulon. Liyané iku, basa iki uga dienggo ing acara agama, rapat, lan kulawarga.

Conto basa 
Aram kitai belajar jaku Iban, “Ayo kita sinau basa Iban”.

Bilik tinduk nyin beresi, “Senthong iku resik”.

indai mandi ba sungai, “Ibu adus ing kali”.

Ini aku udah parai, “Mbah putriku wis séda”.

Rujukan 

Basa ing Indonésia
Basa ing Malaysia
Artikel Wiki Mrebawani II kalamangsa 2
Beton mawa balung utawa beton balungan ya iku material gabungan antarané beton sing kakuwatan nahan tarik cilik digabung karo balungan sing nduwe kakuwatan nahan tarik gedhe. Balungan lumrahé wujud wesi lonjoran kang kaya kaya ora nduwe kakuwatan sedurunge beton dadi atos. Balungan umume dirancang kanggo nahan kakuwatan tarik ing wangun beton supaya beton ora retak utawa supaya wangune ora ambruk. Balungan beton modern bisa wujud manéka warna material saka wesi, uga bisa nganggo polymer.

Sajarah

François Coignet piyayi Perancis ing abad sangalas, pangrintis majune struktur beton pracithak lan beton balungan. Coignet sing pisanan nganggokake beton balungan wesi kanggo struktur wangunan. Taun 1853 Coignet mbangun struktur beton balungan kang sepisanan, omah tingkat 4 ing dalan Charles Michels angka 72, pinggiran kutha Paris.
Antropologi Sastra dumunung saka rong tembung ya iku antropologi lan sastra. Cekak cukupé, antropologi tegesé ngèlmu bab menusa lan sastra iku piranti kanggo mulang. Tegesing iku durung nuduhaké teges kang sebeneré. Antropologi sastra iku salah siji cabang ngèlmu antropologi budaya kang duwé gegayutan karo masalah-masalah antropologi ing karya sastra kang diteliti. Hakikat sastra ing antropologi iku minangka kasil saka aktivitas budaya, kayadéné naskah (artèfak), interaksi sosial (socifact/pasrawungan) lan kontémplasi dhiri (mentifact). Yén dikaitké pangembang ngèlmu, antropologi sastra iku jinis sastra sing dikasilaké déning para etnografer nalika nggambaraké masarakat tertamtu nanging akèh aji-aji èstétis. Ana uga istilah sastra antropologi ya iku unsur-unsur sastra ing kajian antropologi.

Ing Indonésia, antropologi sastra durung ngembang banget, nanging ngèlmu iku prelu dikembangké amarga dhasar tetimbangan, 1) sastra iku jelas ana kaitané karo menusa, 2) ana kaitan kang kuat antara sastra lan kabudayan ing lumrahé, 3) akèh isu-isu jaman mbiyén  kang dadi isu baku ing karya sastra, 4) timbulé minat marang sastra lésan, kalebu tandha-tandha-tandha-tandha kang duwé gegayutan karo tradisi lésan lan prelu data penyokong kang ana ing dhisiplin antropologi.

Rujukan 

Antropologi
Artikel Wiki Mrebawani II kalamangsa 2
Bustan al-Katibin (Bustanu al-Katibin li’s-Sibyan al-Muta’allimin, Jawa: Kitab Pakebonan Jurutulis kanggo Bocah-bocah kang Arep Sinau) ya iku naskah kang ditulis Raja Ali Haji kang isiné ngewrat bab tata Basa Malayu. Karyané iki dadi karya kang awal dhéwé kang mbahas babagan basa Malayu déning cendekiawan lan budayawan Malayu saka Riau. Karya iki ditulis taun 1850 atawa 1267 Hijriyah. Ana karya Raja Ali Haji liyané manèh, ya iku Kitab Pengetahuan Bahasa: Kamus Loghat Melayu Johor, Pahang, Riau dan Lingga kang uga mbahas bab basa Malayu. Manuskrip Bustan al-Katibin kang asli saiki disimpen ing Perpustakaan Universitas Lèiden, Walanda. Naskah iki ditulis kanthi tulis tangan nganggo hurup Arab-Melayu lan basa Melayu Klasik. Naskahé ngemu 80 kaca. Naskah iki ditulis nalika dhèwèké kira-kira 40 taun. Ing jeroné ana 30 pasal andharan. Sanadyan naskah iki bab tata basa Melayu, nanging cara andharané nganggo cara tata basa Arab kayadéné nahu (sintaksis), saraf (morfologi), mantiq (logika), balaghah (rètorik), istidlal (pendalilan), kalam, lan liyané.

Rujukan 

Naskah Nusantara
Artikel Wiki Mrebawani II kalamangsa 2
Wong Lom atawa suku Mapur atawa Sekak iku golongan ètnik asli kang manggon ing pulo Bangka, Provinsi Kapuloan Bangka-Belitung. Wong Lom manggon ing dhusun Air Abik, dhusun Pejam,sakiwa-tengené kali Mapur, dhusun Gunung Muda, Kecamatan Belinyu, lan daérah Pejam, Kabupatén Bangka. Ngenani asal-usulé isih dipreluké panalitèn manèh amarga wong Lom ora duwé cathetan tulis bab sujarahé. Asal-usulé iku saka lègénda kang dituturaké kanthi lésan. Basa kang dituturaké déning wong Lom ya iku basa Lom. Basané iki kaya basa Sekak atawa Malayu Bangka. Basa iki ana dhialék-dhialéké ya iku Pejam, Maur, Air Abik, Belinyu, lan Gunung Muda. Ngenani sastra lésan, wong Lom duwé jinis sastra pantun, mantra, cerita rakyat, lan ungkapan.

Wong Lom akéhé nyambut gawé minangka tani lan ingon kéwan. Agama ing suku iki akèh kang taksih ngandhel animisme atawa roh-roh leluhur, nanging ana  uga sing wis Islam atawa agama liyané.

Rujukan 

Suku ing Indonésia
Artikel Wiki Mrebawani II kalamangsa 2
Antropologi kasarasan atawa kaséhatan ya iku cabang ngèlmu antropologi budaya lan fisik kang fokus kajian lan terapané iku ngenani masalah kaséhatan lan penyakit, uga ana gegayutané karo tingkah laku manungsa. Élmu iki lair sawisé perang donya kaloro. Nalika iku ahli antropologi sosial-budaya lan biologi nambah mundhakaké fokus kajiané ing sistem kaséhatan lan faktor-faktor bioékologi lan sosial budaya kang ana pangaribawané ing penyakit. Cabang ngèlmu iki dibutuhaké amarga tumindak, pandengan saka penyakit, lan cara urip séhat saban étnik kuwi béda-béda. Sawènéh minat ahli antropologi mulané mung ing tataran tèoritis. Ana uga ing masalah-masalah terapané. Téknik-téknik panlitèn antropologi, tèori lan datané èntuk lan kudu dienggo ing program-program kanggo mbeneri cara perawatan kaséhatan ing masarakat negara-negara maju lan ngrembaka nalika sawisé perang donya kang dibutuhaké banget.

Saiki kajian antropologi kaséhatan wis ngrambah ing masalah kedokteran, obat, lan gizi pangan masarakat.

Rujukan 

Antropologi
Artikel Wiki Mrebawani II kalamangsa 2
Klika utawa 'kulit kayu ya iku pérangan paling njaba saka tuwuhan kang ngasilaké kayu, kalebu tetuwuhan cilik kang rupa grumbul. Ing ilmu biologi, kang kasebut klika ya iku sakabèhing pérangan sajabaning kambium kalebu ing oyot tuwuhan. Klika nutupi kayu lan kapérang saka sisih njero lan njaba. Sisih njero rupa jaringan kang isih urip, kalebu periderm. Déné sisih njaba wujud jaringan kang wus mati kang diarani rhitidoma.

Pira-pira kebutuhan manungsa migunakaké klikan, contoné kanggo gedhèk omah, bumbu, jamu, anyaman lan manéka bahan ing industri.

Munfangat 
Conto munfangat saka klika antarané :
 Rempah lan bumbu, : kayu legi lan mesoyi
 Bahan industri : damar, latèks
 Bahan obat, jamu, racun : kina, jenu
 Bahan sandhangan lan tali : bago
 Bahan kretas : dluwang

Fisiologi tetuwuhan
Adolf Bastian (1826-1905) ya iku ètnograf lan uga dhokter saka Jerman kang tau mèlu profési minangka dhokter kapal. Amarga iku dhèwèké wiwit lumawat lan plesir ing akéh daérah ing Afrika Kulon, Indhi, Indonésia, Tiongkok, Oséania, Mèksiko, lan Amèrika Kidul. Saban sawisé nglakoni nekanii ing sapérang panggon dhèwèké nulis karangan-karangan étnografi kang isiné ngewrat akéh informasi bab suku bangsa kang tau diliwati. Conto karya étnografi kang ditulisé ya iku Indonesie oder die Inseln des Malaiischen Archipelis (Jawa: Indonésia atawa Kepuloan Malayu) kang dumadi saka limang jilid. Bastian uga sok nggawa barang-barang kabudayan saka manéka papan ing donya. Awit taun 1860, Bastian miwiti karangan kang sipaté téori. Ing jero tulisané, Bastian ngembangké konsèp-konsèp kanggo nerangké manéka kabudayan gedhé ing donya. Dhéwéké uga ngadegaké kalawarti Zeitschrift für Ethnologie (Jawa: Majalah kanggo Étnologi). Jaréné karyané Adolf Bastian akéh, nanging jarang antropolog kang maca amarga gaya basané kang rada angél. Bastian uga dhuwé jasa ngadegaké Berlin Museum für Völkerkunde (Jawa: Museum Élmu Suku-suku Bangsa ing Berlin).

Rujukan 

Antropolog
Artikel Wiki Mrebawani II kalamangsa 2
Bendungan ya iku wangunan kanggo ngalang alangi miline banyu, klebu miline rembesan banyu njero lemah. Banyu kang dialangi miline iku, ngembeng dadi wadhuk kang sakliyane bisa nyuda banjir uga bisa nyadhiyani banyu kanggo irigasi, PDAM, budi daya banyu, uga kanggo listrik tenaga banyu.
Tembung Bendungan kudu dibédakaké marang tembung Bendung
Trenggalung utawa tenggalung (Viverra tangalunga) ya iku kéwan kang isih sadulur karo garangan, luwak lan rasé, kalebu kulawarga Viverridae. Ing basa Indonésia/Malayu diarani Musang Tenggalung  Déné ing basa Inggris karan Malay civet, Malayan civet lan Oriental civet. Kéwan iki kalebu pratélan kéwan kang  "ora nyamari" déning IUCN amarga sebaran kang amba, bisa tahan marang rusaké habitat. Ing basa Kawi karan trambawa, trangglang, sanggrata, wilôngka, pujung-pujung, julungpujut, julung botêt lan grita.

Wedharan 
Trenggalung duwé buntut warna ireng lan belang kayadéné ali-ali ing sisih ngisor kanthi cacahé belang watara 15. Déné awaké warna klawu kanthi tutul ireng kang akèh, lan ana belang putih ing gulu. Kéwan iki mangan kéwan-kéwan cilik.

Trenggalung dawané watara 610–670 mm lan buntuté watara 285–355 mm. Déné sikilé antara 94–105 mm. Boboté udakara 5 kg.
Trenggalung seneng sesaba ing lemah, sanajan uga kadhang tinemu mènèk ing wit-witan.

Sebaran lan habitat 
Trenggalung sumebar ing wewengkon Indonésia, Malaysia, Filipina, lan Brunei, ya iku ing Kalimantan, Ujung Malaya, 
Sumatra, lan Sulawesi.  lan digawa menyang Maluku. Miturut cathetan, kéwan iki uga tinemu ing Tanah Jawa. Ing 2012, uga kalapuraké tinemu ing Singapura.

Pakulinan 
Trenggalung kalebu kéwan kang urip dhèwèkan, omnivora, lan duwé papan kuwasa. Trenggalung kalebu kéwan nokturnal

Rujukan 

Spésies sing ora nyamari miturut Pratélan Abang IUCN
Mamalia Indonésia
Bendung
ya iku wangunan malang kali kang bisa ngowahi patrape banyu mili, uga ngowahi jero utawa dhuwure banyu. Ana manéka warna bendung, nanging lumrahé amarga anané bendung, banyu bisa mili ngliwati ndhuwure bendung, terus nggrojog mengisor. Tembung Bendung kudu dibédakaké marang tembung Bendungan
Dabeli utawa dabeli kutchi utawa roti dabeli (Dewanagari: दाबेली - कच्छी दाबेली) iku pacitan kondhang saka Indhi, sing asalé saka tlatah Kutch utawa Kachchh ing Gujarat. Panganan sing rasané pedhes iki digawé saka campuraning kenthang godhog lan masala sing mligi kanggo dabeli. Campuran mau banjur dikempit ing ladi pav (roti burger) lan diajang nganggo catni (chutney). Catni mau digawé saka asem, kurma, bawang, lombok abang, lsp. lan direngga mawa dlima lan kacang panggang. Rata-ratané, saben dinané ana 2 yuta dabel sing dipangan ing saindenging Kutch.

Asal 
Dabeli ing basa Gujarat sacara literal tegesé "dipenet". Panganan iki jaré diréka déning Keshavji Gabha Chudasama aliyas Kesha Malam, warganing Mandvi, Kutch ing taun 1960-an. Nalika miwiti bisnis, dhèwèké adol dabeli sing diregani sa-anna utawa nem paisa. Tokoné isih ana ing Mandvi lan bisnisé saiki dilakokaké déning turunané.

Awit saka iku, dabeli asalé saka Mandvi, sawijining kutha ing tlatah Kutch lan tekan saiki dabeli masala sing digawé ing kutha mau ingaran dabeli sing otèntik. Dabeli mau uga diarani dabeli kachchhi utawa dabeli kutchi kanggo nengeri ing ngendi asalé. Kajaba Mandvi, kutha Bhuj lan Nakhatrana ing Kutch uga misuwur awit saka dabeliné sing ingaran asli.

Rujukan
Niall James Horan () ya iku penyanyi lan penulis lagu saka Irlan, kondhang minangka anggota boyband One Direction. Ing taun 2010, Horan mèlu audhisi artis solo kanggo télévisi sèri X Factor. Kawitané, dhèwèké wurung maju ing kategori "Boys" kanggo tataran omah juri (judge house), nanging saka sarané Nicole Scherzinger, minangka juri tamu, Horan dikongkon nggawé boyband sing anggotané wong lima karo Harry Styles, Zayn Malik, Liam Payne, lan Louis Tomlinson. Grup wong lima mau maju tekan ing final lan manggon ing pusisi katelu. Sanadyan ora menang, One Drection dikontrak £2 yuta déning Simon Cowell saka Syco Music.

Biografi 
Ibuné jenengé Maura Gallagher lan bapaké Bobby Horan. Kakangé jenengé Greg. Wong tuwané pegatan nalika dhèwèké umur limang taun. Sawisé iku, Horan lan kakangé urip pindhah-pindhah panggonan antarané omahé ibuné lan omahé bapaké. Ibuné dhaup manèh karo wong sing jenengé Chris lan pindhah menyang Edgeworthstown, County Longford. Dhèwèké sekolah ana ing sekolah Katulik ing Irlan. Ing sekolah mau, Niall mèlu grup kor sekolah sing manggung saben dina Natal. Horan wiwit main gitar nalika kakangé éntuk gitar ing dina Natal, nanging ora bisa mainaké. Mula saka iku, Horan wiwit sinau dhéwé carané main gitar mau sarana YouTube.

Pangaribawa 
Ing wawanwicara karo Digital Spy, Horan kandha yèn Michael Bublé minangka salah sijiné wong sing dituladhani dhèwèké. Horan uga kandha yèn dhèwèké iku pandhemen musik swing, lan Frank Sinatra, Dean Martin, lan Bublé minangka artis favorité. Dhèwèké seneng musik rock lan pandhemen The Eagles, Bon Jovi, lan The Script.

Rujukan 

Lair 1993
Penyanyi Irlandia
Artikel Wiki Mrebawani II kalamangsa 2
Malaus iku kampung sing kapernah ing Dhistrik Salawati, Kabupatèn Sorong, Provinsi Papua Kulon, Indonésia. Kampung iki kodhené wewengkon 92.01.05.2012.

Rujukan
Malagasih iku kampung sing kapernah ing Dhistrik Makbon, Kabupatèn Sorong, Provinsi Papua Kulon, Indonésia.  Kalurahan iki kodhené wewengkon 92.01.01.2012.

Rujukan
Asbaken iku kampung sing kapernah ing Dhistrik Makbon, Kabupatèn Sorong, Provinsi Papua Kulon, Indonésia. Kalurahan iki kodhené wewengkon 92.01.01.2002.

Rujukan
Ahli Fiqir ya iku kelompok penyanyi aliran hip-hop Melayu kang kawentar ing negara Melayu kaya déné Malaysia, Singapura, lan Indonésia. Kelompok iki dumadi saka patang wong anggota. Sejarahé Ahli Fiqir iki asalé saka Singapura lan diuripi déning telung wong Singapura lan siji wong Indonésia kang nyumbangké vokal. Lan ana siji manèh penggubang tembang rayat Malaysia nanging ora giat.

Ahli Fiqir mulané ana telung wong anggota ya iku  Fadali Mohd Darif utawa Daly (ahlifiqir), Samsolnahar Sibengat utawa Samsol (tukangkata) lan Noor Hidayati Mohamed Yusop atau Dayat. Ora suwé sabanjuré kuwi, nalika ing prosés pengembangan musik dhèwèké, muncul siji anggota anyar. Dhèké Ceza Mutyara utawa Dj Cza, wong Indonésia kang dhuwé kemampuan lan bisa nyumbangké bakat musiké kanggo kelompok iki sarana ciri khasé. Ing sasi April 2010, Ahli Fiqir ngumumké ana dèné kelompoké dibubarké secara resmi.

Album 
 Hari ini Dalam Sejarah (2005)
 Album Rap Untuk Rakyat (2007)

Tembang-tembang 
Ing album Hari Ini Dalam Sejarah:
 Angguk-angguk Geleng-geleng
 Tik-tok Simpati
 Samseng (Movie soundtrack for the Malaysian film Gangster)
 Inilah Barisan Kita
 Kalau Melayu…Memang Melayu
 Ambillah Ambila
 HIDS (Interlud)
 Narapidana
 Ahli Fiqir Boleh
 Palsu
 Topeng Wajah
 Ahli Fiqir dan 7 Penyamun
 Merdeka Minda
 Kembalikan Kampung Halamanku
 Syair Si Ahli Fiqir
 Pesta

Penghargaan 
 Anugerah Planet Muzik 2006 (Music Planet Awards 2006) - Artis Singapura Terbaik (Best Singapore Artistes)
 Anugerah Planet Muzik 2006 (Music Planet Awards 2006) - Album Terbaik Singapura (Best Albums in Singapore): Hari in Dalam Sejarah

Rujukan 

Artikel Wiki Mrebawani II kalamangsa 2
Kembang merak, merakan, patra menggala, (Caesalpinia pulcherrima)  ya iku spesies tetuwuhan ngembang saka kulawarga kacang-kacangan, Fabaceae, asli saka laladan tropis lan subtropis ing Amérika. bisa uga saka India.

Wedharan

Rujukan
Banchan utawi panchan punika dedhaharan tambahan wonten ing tradhisi olah-olahan Koréa. Manéka warna jinising Banchan dipuncawisaken wonten ing piring-piring alit nalika badhé dipunrahapi. Salah satunggaling jinis saking Banchan ingkang paling umum punika Kimchi. Banchan punika dipuncawisaken mawi porsi ingkang alit kanthi ancas supados langsung telas nalika dipundhahari. Sansaya resmi satunggaling pasamuan, pramila sansaya kathah ugi banchan ingkang dipuncawisaken. Tinandhing kaliyan wewengkon sanèsipun, jinising banchan ingkang dipuncawisaken ing Provinsi Jeolla punika langkung kathah warninipun.

Manéka warna Banchan

Kimchi 
Kimchi punika manéka sayur ingkang dipundamel fèrmentasi. Ing antawisipun jinising kimchi ingkang paling kondhang inggih punika kimchi sawi putih (baechu kimchi).

Namul 

Namul (나물) ingkang dipunolah mawi bumbu kados lenga wijèn, sarem (uyah), cuka, bawang, ron bawang, bubuk lombok lan kécap asin.

Jorim 
Jorim punika sebatan kanggé dhaharan ingkang dipunolah ngginakaken saos.

Jjim 
Jjim punika dhaharan ingkang dipunkukus.

Jeon 
Jeon punika sebatan kanggé manéka dhaharan ingkang dipun-gorèng ing wajan. salah satunggaling jinis jeon ingkang paling kondhang inggih punika Buchimgae (adonan tepung terigu lan sayuran ingkang dipun-goreng tipis kadosdéné panekuk). Wonten ing Jepang, Buchimgae dipunwastani chijimi ingkang asalipun saking nama dhaharan ing dhialèk Gyeongsang (jijimi).

Sanèsipun

Pranala njaba 

 Foto berbagai jinis banchan

Rujukan 

Olah-olahan Koréa
Artikel Wiki Mrebawani II kalamangsa 2
Bata ringan ya iku salah siji jinising watu kang duwé bobot luwih enteng tinimbang watu liyané. Bata ringan dipantha dadi rong jinis ya iku: Autoclaved Aerated Concrete (AAC) dan Cellular Lightweight Concrete (CLC). Jinising bata ringan iku mau dhedhasar ing gagasan kang padha ya iku nambah gelembung udara ing sajeroning mortar bisa ngurangi aboting beton. Bedane bata ringan ACC lan CLC saka babagan cara nggaringne ya iku ACC digaringne ing sajeroning oven autoklaf kang tekanane dhuwur, banjur bata ringan jinis CLC digaringne kanthi cara alami. CLC iku biasane sok karan Non-Autoclaved Aerated Concrete (NAAC).
Holotrichia ya iku génus saka kumbang, ing kulawarga Scarabaeidae, kang dikenal kanthi urèt kang urip sajeroniné lemah lah mangan oyot tetuwuhan. Sapérangan spésiès saka kumbang iki kalebu ama ing budidaya tetanèn, kaya ta sonthé (Holotrichia helleri).
Kutis ya iku jinis kumbang kang kabèh utawa sapérangan panganané rupa tai kéwan. Kutis bisa ngusung tai kang boboté 250 luwih abot tinimbang awaké ing wektu sewengi.
Pira-pira jinis kutis mbentuk tai kéwan dadi bunder banjur ngglindhingaké menyang lèngé kanggo simpenan pangan utawa susuh larvané. Jinis liya gawé bolongan lan mendhem tetai ing ngendi tai mau ditekokaké. Jinis liya ora mindhah tainé, nanging langsung mapan ing kono. Sawenèh spésiès gedhéné bisa nganti 3 cm.

Pakulinan lan papan urip 
Kutis urip ing manéka warna habitat, kalebu ara-ara, sesawahan, alas lan sabanah kajaba kang banget adhem lan garingé. Kutis tinemu ing kabèh banawa kajaba Antartika. Kutis mangan tai kéwan hèrbivor lan omnivora lan milih tai kéwan kang isih anyar. Pira-pira jinis uga mangan jamur, godhong lan woh-wohan kang bosok. Kanthi mangan tai, kutis wis ora prelu manèh mangan utawa ngombé liyané amarga kabèh mau wus sumadya ing tai mau.

Munfangat 
Kutis mengku ayahan kang wigati ing ékosistem. Kanthi manfangataké tai kanggo panguripan, kutis bisa nglancaraké sumebaring nutrisi lan struktur lemah. Kutis uga mbiyantu ngreksa kéwan rajakaya amarga tai kang ora pangan kutis bisa kanggo mapan tumangkaré gegremet liya kang mbebayani kaya ta laler.

Rujukan
Alicia Amanda Vikander (; ; lair 3 Oktober 1988) ya iku juru main filem saka Swèdhen. Dhèwèké miwiti pagawéyané minangka juru main filem kanthi dadi salah sawijining paraga ing sawenèh filem cendhèk Swèdhen lan wiwit kondang ing Éropah Lor nalika main ing sawijining sèrial drama TV, Andra Avenyn (Second Avenue), sawijining drama ing TV sing paling disenengi ing Swèdhen ing taun 2007.

Kauripan 
Alicia Vikander lair ing Gothenburg, bapaké jenengé Svante Vikander, lan ibuné Maria Fahl Vikander. Wong tuwané asalé saka sawijining désa cilik ing pérangan lor lan kidulé Swèdhen. Wong tuwané pegat nalika Alicia umur rong wulan, banjur ibuné nggedhèkaké Alicia dhèwèkan.

Filem 

 Jason Bourne (2016) dadi parage Heather Lee yakuwi agen CIA

Rujukan 

Wong